Parker a zigoras an nor ged un alhwé hag a zigor peb dor.  Ar hrabosenn-dén hag ar hrabosenn-moéz, kousket àr hanapé-gwélé ag ar  living a zihunas dun taol.  - Salud, é laras Parker dousig é ziskoein é bistoled.  Willie Riquiqui, braùig-kenan én é pijama ged aritennou, a zas boud  glaz é sell an arm. E roeg Corky, gwisket ged un  hiviz noz baby-doll  roz, a lakas ur goubennér àr he vruched pen em dostas ar polisour doh  ar gwélé. Golaou ar horidor a sklêrijenné ar zâl hag a luhé ar  pistoled é dorn Parker.  - Ar re all a gousk ? é houlennas an ensellour.  Willie a ras ya ged é benn.  - E peléh ?  Ar hrabosenn-dén a ziskoas diou nor cherret.  - Arzao, é hourhemennas ged ur mouéh izél.  Ar houblad lilipusianed a sentas. Ged ur fas jablet, Corky a gendalhé  kuhed he divronn a-dran he  goubennér, med ar vaby-doll ne guhé nitra  ag hé rèr. Parker a fichas é arm eid obér sin dehé moned é-raog.  - Moned a reom o dihuna, é laras dousig. Ma huchit, é ho tizan.  Én ur gambr, Oliver Twist a gouské ged ur voéz muzul reizel, lard-  kenan ha melén kenan.  Parker a hejas ar hrabosenn-dén, hag a saùas dun taol, ged ar bleo  diskribet, é zaoulagad glaz digoret braz.  - Chht, é laras Parker. Ar polis eo.  Oliver a voé souéhet braz. Willie eùé. Bétag breman, Rikiki a  chonjé é  oa ur laer, ar péh a oa dija fall, med é ouié breman e oa ar goahan  fall-hunvré a zê boud gwir. De dal Corky en em droas eid rebechein  dehi ged é zaoulagad hé haranté ged an Alice vihan, ar follez-zé ag ar  bluenn.  - Dihun da plah, é hourhemennas Parker da Oliver.  An dénig a héjas ar voéz melén ha lard, hag en em droas dan tu  arall. Ean a hé héjas ur wech arall.  - Ma laosk da gousked, é hrozmolas hi.  Parker a dennas ar lanjér, ar voéz a glaskas  é lakad éndro àrnehi. Pa  zantas nameid ar goullé, hi a saùas hé fenn, kounnaret ha hoah hantér-  gousket.  - Police, é laras Parker é voushoarhein.  - Pétra ?  - Te eo ah-eus bleiniet ?  - Bleiniet pétra ?  - Hi houlenn din petra, é laras an archour da Oliver, heb leuskel  moushoarhein.  - Quentin é oa an hani a bleinié, é respontas ar hrabosenn-dén. An  intron nhe-deus nitra de wéled ged an afér.  - Pésort afér ? é houlennas ar voéz melén.  Quentin, é chonjas Parker. An dén, én abadenn.  - E peléh éma ?  - Er zâl arall.  - Mond a reom lared outañ echu eo ar fest. Deuet kuit ouz ar gwele,  hwi ho-taou !  An dénig hag ar voéz melén ha teo a sentas.  - Ur fentuz eo ? é houlennas da Oliver.  - Ne gredan ket, é respontas ean dousig.  Parker a boulsas an tri hrabosenn-tud hag ar voéz melén ér gambr  arall. An doemmeréz a hwitellé, an toemmdér a oa ré uhél-tré. An  ensellour a zigoras ar golaou, a wélas  Alice é kousked, astennet ged  Quentin Forbes. Hañni a fichas. Noah ind o-daou, ind ou-doe lamet ar  lanjériou é-pad ar housk. Ged he bleo melén astennet àr ar goubennér,  Alice a oa kaèr èl ur boupelinenn.  - Police, é huchas Parker, hag ind a zihunas dun taol, souéhet.  Salud, Alice, émé ean é voushoarhein.  Hi a voushoarhas dehoñ é respont.  - Salud, Andy.  - An eur a zo deuet sevel hag en em wiska, émé ean, èl ma gomzahé dur  hrouèdur.  - Mad eo, a  asantas-hi, é lakad un dorn édan ar goubennér.  - Ne rez ket an dra-zé, é pelzas Parker é-raog boud gwélet ar  revolver.  Hi a chonjas ur pennadig.  - Mar plij, Alice, ne rez ket.  Hi a wélas merhad un dra én é sell, hag a gomprennas e oa un archer  hag en-doé gwélet toud, ha kleùet toud.  - Mad eo, é laras-hi hoah, hag a zilézas heh arm.  - Nho-peus ket an droed ! é huchas Forbes.  - Gouzoud a ran, é asantas Parker.  - Gelloud a ran gwéled ho papérioù ? é  houlennas ar voéz melén.  An ensellour a ziskoas é blakenn.  - Pétra zo ? émé-hi.  - Gwisket ahanoh breman, é hourhemennas Parker.  Ean a yas dar fenestr, a halvas an daou archer en uniform ag an  31ved.    Ind o zri, ar bolisérion ou-doé nameid daou houbl chadennigou ha hwéh  dén da zerhel. Unan ag ar ré « hlaz » a zichennas éndro eid gervel  sikour dré radio. Laroud a rê ne oa ket un 10-13 neoah, med nameid ur  mank a chadennou. Serjant an daouzegved a  vennas gouzoud ar péh a rê  én é sektor daou bolisour ag an 31ved hag un ensellour ag an seiteg ha  peùar-ugent. Med ean a zegasas neoah ar wétur goulennet. Pand arruas  ar chadennou, Parker é-noé dija klasket pertoud ér ranndi, ha kavet ur  valijenn lan a villedou, ur houfr ged ar gwiskamantou, perrukennou ha  masketennou, peùar revolver Zephyr a vuzul 22, hag ur holt 45.  Revétoñ e oa an afér diskoulmet.    Pa lakas ur polisour ar chadennigou da Alice, hi oa gwisket én  ur  bragou gri hag ur gré roz ged divréh hir, ur chupenn glaz merdeadurez  ged boutonou aouret, botou lér glaz. Ken koant é oa.  Ind a yas kuit doh ar ranndi, hag hi a laras da Barker :  - An traou ou-dehé gellet boud mod arall, é ouiez.  - Gouzoud a ran, é respontas ean.      Ж    Willis en-doe an ispér nen-dehé ket an dén ur pistoled ha dén erbéd a  zihahe.  - Polis ! e huchas OBrien e stoein an nor ur wech arall.  Didrouz.  Da heul  trouz ur fenestr un dén a zigor.  - Téhein a ra ! é huchas Willie.  Ean a gilas, a saùas é har dehou hag a skoas an nor drest ar  prakuillad. Ar nor-alhwé en em zraillas hag an nor a droas abarh.  OBrien a heulias dohtu, ged é revolver én é zorn cherret.  Un den e kalson a dreuzé ar fenestr.  - Uhél eo, ma fotr, é laras OBrien dohtoñ.  An dén a chomas ur pennadig é sonj.  - Otrou Sebastiani ? é houlennas Willis.  - Anùet on Theo Hardeen.  - Ho kroeg é-neus  laret deom an anù-ze, ya.  - Ma groeg ? Ne gomprenan ket ar péh é laret.  Gwech erbéd é komprennent.  - Otrou Sebastiani, 2 kendalhas Willis, breman, 2r poent-man, ho kroeg  a ya kuit doh Collinsworth ged daou ensellour ag an seitegved ha peùar-  ugent brigadenn…  - Nam-eus ket ur roeg é Collinsworth.  - Ind a zoug geté un droheréz-gwé, é laras eùé OBrien.  - Kavet eo bet én ho karaj, é laras Willis.  - Lan a hoèd  - Ho talham eid drouglah, é laras  Willis.  An daou bolisour a laras unan goudé é gilé ar barnereh Miranda-  Escobedo (hag a lar gwirioù un dén dalhet), ha ean a o chilaouas mad,  ged un har dan tu arall ag ar fenestr.  - Otrou Sebastiani, ne heuliet breman ? é houlennas Willis.  Ar Sebastiani Braz a lakas é har abarh ar gambr.  - Hi deus groeit ur fari, é ? é hrozmolas.  - Hwi eùé, é laras Willis.      Љ    .